Nesland (Flakstad)

Nesland, egentlig Auster Nesland og Vester Nesland, er to gårdsbruk og et tidligere fiskevær i Flakstad kommune i Nordland i Norge. Stedet ligger på sørsiden av Flakstadøya, mellom Skjelfjorden og Nusfjord. Det er veiforbindelse fra Nesland til Ytre Skjelfjord og videre til europavei 10 på kommunal vei (5,9 kilometer, vinterstengt) og fylkesvei 803 (4 kilometer). Mellom Nesland og Nusfjord går en merket sti (gangtid ca. to timer).Lofoten Turlag: Fra Nusfjord til Nesland ytterst på Flakstadøy (besøkt 20. september 2012)

Fra 1858 utviklet Auster Nesland seg til et fiskevær,Flakstadnytt: Mølna på Auster Nesland (1. august 2006, besøkt 20. september 2012) med relativt stor aktivitet i siste halv del av 1800-tallet fram til ca 1920-tallet. Stedet lå nært fiskefeltene i Vestfjorden, men det hadde ikke havn som egnet seg for motoriserte båter, og mistet dermed sin betydning da motorbåtene overtok. Det gikk nøyaktig hundre år fra Ole-Iver Johansen kom til Nesland og til det var slutt i 1958. Nedgangstidene kom for alvor i ca 1920 og i 1958 ble Auster Nesland nedlagt som fiskevær.Norsk Fiskeværsmuseum: Sund Fiskerimuseum - Motoriseringen av fiskebåtene (skrevet av Marit Lund Horseide, besøkt 20. september 2012) På slutten av 1980-tallet (1988?) ble stedet fraflyttet og veien til Nesland ble vinterstengt.Flakstadnytt: Lover utbedring av Neslandsveien (14. mai 2012, besøkt 20. september 2012)

Det var poståpneri på Auster Nesland med åpningstid i fiskesesongen januar-april fra 1. januar 1901 til 30. april 1922,Poststedsdatabasen: Nesland i Lofoten (poståpneri) (besøkt 20. september 2012) og deretter brevhus i fiskesesongen fram til 1. november 1965.Poststedsdatabasen: Nesland i Lofoten (brevhus) (besøkt 20. september 2012) Nesland har den eneste gjenværende originale  vannmølla i Lofoten. Øst for Auster Nesland ligger flere jettegryter.

Nesland fikk strøm i 1903 og vei i 1958.

Ekstremværet Berit i november 2011 gjorde stor skade på de gamle bygningene på Auster Nesland. Også den kommunale veien mellom Nesland og Ytre Skjelfjord ble skadet av uværet.Flakstadnytt: "Berit" raserte Auster Nesland (27. november 2011, besøkt 20. september 2012)

I 2016 ble begge steinvorrene vernet av Riksantikvaren som en av de havnene som har vært viktige og sentrale for fiskerihistorie og sjøfartshistorie.

 Referanser 

Kategori:Fiskevær i Nordland
Kategori:Bosetninger i Flakstad
Kategori:Tidligere bosetninger i Nordland